Philippe Thys
Filip Tis (; 8. oktobar 1889 — 16. januar 1971) je bivši belgijski profesionalni biciklista, u periodu od 1912. do 1927. godine i trostruki pobednik Tur de Fransa.

Karijera 

Filip Tis je počeo amatersku karijeru 1908. godine, a 1910. je osvojio belgijski nacionalno prvenstvo u sajklo krosu. 1911. je osvojio Tur de Frans za samostalne vozače.

Profesionalnu karijeru počeo je 1912. godine. Nije ostvario nijednu pobedu, ali je osvojio šesto mesto na Tur de Fransu.

Već naredne godine, Tis je osvojio Tur, uprkos tome što je slomio viljušku na biciklu. Morao je da nađe radnju i zameni je, zbog čega je dobio kaznu od deset minuta, što ga nije sprečilo da osvoji Tur sa devet minuta prednosti, uz jednu etapnu pobedu.

1914. osvojio je trku Pariz—Menin, pre Tur de Fransa. Tis je pobedio na prvoj etapi i bio je lider Tura od prve do poslednje etape, uprkos kazni od 30 minuta zbog nedozvoljene zamene točka. Njegova pobeda je boča dovedena u pitanje, jer je imao samo dva minuta ispred Anrija Pelisjea. Pelisje je osvojio poslednju etapu, ali je Tis završio na njegovom točku i osvojio je drugi Tur zaredom.

1917. osvojio je Pariz Turs i Điro di Lombardija trku, a 1918. Pariz Turs po drugi put. 1919. osvojio je trku šest dana Brisela i drugo mesto na Pariz—Rubeu.

Nakon šest godina, vozio je opet Tur de Frans 1920. Pobedio je na drugoj etapi i bio je lider Tura do kraja, pobedivši na još tri etape. Direktor Tura, Degranž, izjavio je da bi Tis, da nije bilo rata, proslavljao svoj peti ili šesti Tur, a ne treći. Njegov rekord od tri pobede na Turu, izjednačio je tek 1955. Lujson Bobe, a kasnije je taj rekord popravio Žak Anketil.

1921. godine, osvojio je treće mesto na trci Bordo—Pariz, a na Tur de Fransu je doživio povredu tokom druge etape, zbog čega je morao da se povuče. 1922. završio je drugi na nacionalnom prvenstvu, a zatim je osvojio trku Pariz—Lion. Na Tur de Fransu pobedio je na četiri etape, ali je završio tek na 14 mestu u generalnom plasmanu. 1923. godine, napustio je Tur tokom devete etape, a godinu kasnije završio ga je na 11 mestu, uz jednu etapnu pobedu.

1925. godine, osvojio je treće mesto na trci šest dana Brisela, nakon čega je vozio svoj poslednji Tur de Frans. Nije uspio da ostvari pobedu i napustio je Tur tokom devete etape zbog povrede. 1927. vozio je svoju poslednju trku, u Sent Trudenu i osvojio je.

Vidi još 

 Tur de Frans
 Điro di Lombardija

Spoljašnje veze 

 Profil na biciklističkoj arhivi
 Rezultati Filipa Tisa na Tur de Fransu

Belgijski biciklisti
Pobjednici Tour de Francea